Celeste Rodrigues

Maria Celeste Rebordão Rodrigues (Fundão, 1923ko martxoaren 14a — Lisboa, 2018ko abuztuaren 1a) fado abeslari portugaldarra izan zen, Amália Rodriguesen ahizpa. 

 Bizitza 

1923ko martxoaren 14an jaio zen Fundãon. Gurasoekin Lisboara etorri zen 5 urte zituela; Vila Cândidan finkatu ziren lehenik, gero Campo de Ouriquen eta, geroago, Alcântaran.

Fabrika batean lan egin ondoren, bere ahizparekin Cais da Rochako eskualdeko produktuen salmenta puntu batean lan egin zuen. 17 urterekin Zé Casimiro zezenzaleaz maitemindu zen eta hiru urteko harremana izan zituen.

1945ean, 22 urte zituela, egin zuen debuta Casablancan (geroago Teatro ABC), Parque Mayerren.

25 urte zituela Alberto Varela Silva aktore portugaldarra ezagutu zuen, 30 urterekin ezkondu zen eta harekin bi alaba izan zituen. Krabelinen Iraultzaren ostean, urte erdi eman zuen Kanadan eta dibortziatu zuen.

2018ko abuztuaren 1ean hil zen Lisboan, eta Prazeres hilerrian lurperatu zen.

 Diskografia 
58 disko grabatu zituen. Hona hemen horietako batzuk:
 Celeste Rodrigues (1955)
 Lisbon's Great Celeste Rodrigues (1960)
 L'Arte Del Fado Portoghese (1974)
 Celeste Rodrigues (1974)
 Fado Celeste (2007)

 Filmografia 
 Alfama em Si
 Xavier (1992)
 Fado Celeste (2010)
 Cabaret Maxime (2018)

 Erreferentziak 

 Kanpo estekak 

Kategoria:Portugesezko abeslariak
Kategoria:Portugalgo abeslariak
Kategoria:Fado abeslariak
Kategoria:Emakume abeslariak
Kategoria:Lisboan hildakoak